Ah, da 'e meni na svijet dano
Ah, da 'e meni na svijet dano
   razgledati sve me vike
   tve raskoše i tve dike
   i tve lice izabrano,
   bio bih blažen sve dni moje,
   moj životu, mâ gospoje!

Ah, da 'e meni s tobom moći
   zagrljenu sveđer stati
   i tvu mlados uživati
   ljetne danke, zimne noći,
   celivajuć usti tvoje,
   moj životu, mâ gospoje!

Ah, da meni može biti
   uz razbludnu tvu ljepotu,
   slatko ginuć u životu,
   najposlije, dušo, umriti
   i svršiti danke moje,
   moj životu, mâ gospoje!

O mâ srećo svim čestita!
   Kad bi mi se toj zgodilo
   da kon tebe, rajska vilo,
   mâ mlađahna svršim lita
   uživajuć dobro moje,
   moj životu, mâ gospoje!

Ivan Bunić Vučić

sr:Ah, da 'e meni na svijet dano